CELEX: 32008R0010
Language: et
Date: 2008-01-08 00:00:00
Title: Komisjoni määrus (EÜ) nr 10/2008, 8. jaanuar 2008 , millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta seoses ESSPROSi põhisüsteemi ning pensionisaajate moodulit käsitlevate andmete üksikasjaliku klassifitseerimise, kasutatavate määratluste ja andmelevi eeskirjade ajakohastamisega (EMPs kohaldatav tekst )

9.1.2008   
            
            
               ET
            
            
               Euroopa Liidu Teataja
            
            
               L 5/3
            
         
      KOMISJONI MÄÄRUS (EÜ) nr 10/2008,
   8. jaanuar 2008,
   millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta seoses ESSPROSi põhisüsteemi ning pensionisaajate moodulit käsitlevate andmete üksikasjaliku klassifitseerimise, kasutatavate määratluste ja andmelevi eeskirjade ajakohastamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta, (1) eriti selle artikli 7 lõikeid 1 ja 3,
   ning arvestades järgmist:
   
               (1)
            
            
               Määrusega (EÜ) nr 458/2007 kehtestati metoodiline raamistik, mida kasutatakse statistika koostamiseks võrreldavatel alustel ühenduse heaks, ning seati ajalised piirangud ESSPROSiga kooskõlas koostatud statistika edastamiseks ja levitamiseks.
            
         
               (2)
            
            
               Vastavalt määruse (EÜ) nr 458/2007 artikli 7 lõikele 3 tuleb ESSPROSi põhisüsteemi ja pensionisaajate mooduli kohta võtta rakendusmeetmed seoses hõlmatud andmete üksikasjaliku klassifitseerimise, kasutatavate määratluste ja andmelevi eeskirjade ajakohastamisega.
            
         
               (3)
            
            
               Käesolevas määruses ette nähtud meetmed on kooskõlas statistikaprogrammi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 458/2007 artikli 7 lõikes 3 ette nähtud rakendusmeetmed seoses ESSPROSi põhisüsteemiga (kvantitatiivsed andmed ja kvalitatiivne teave skeemide ja üksikasjalike toetuste lõikes) ning pensionisaajate mooduliga kehtestatakse vastavalt 1.–3. lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. jaanuar 2008
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  ELT L 113, 30.4.2007, lk 3.
   
      1. LISA
      MÕISTED
      1.   ESSPROSi PÕHISÜSTEEMI PUHUL KASUTATAVAD MÕISTED
      1.1.   SKEEMIDE RÜHMITAMINE: SOTSIAALKAITSE SKEEMIDE KLASSIFITSEERIMISE KRITEERIUMID
      1.1.1.   Otsuste tegemine
      Otsustamispädevus on talitusel, kes võtab vastu tähtsaimaid otsuseid, nagu toetuste tase, nende väljamaksmise kord ning skeemi rahastamise viisid. Skeemid võivad olla riiklikud või mitteriiklikud.
      1.1.2.   Õiguslik siduvus
      Õiguslik siduvus tuleneb kaitstud isikute liikmelisust käsitlevatest õigusnormidest. Sotsiaalkaitse skeemis osalemine võib olla kohustuslik või vabatahtlik.
      1.1.3.   Maksete kindlaksmääramine
      Maksed määratakse kindlaks vastavalt sellele, millistel alustel omab toetuskõlblik isik sotsiaalkaitset – kas selle eelduseks on või ei ole sotsiaalmaksu maksmine.
      1.1.4.   Skeemi ulatus
      Skeemi ulatus: skeemiga hõlmatud elanikkonna osa (kas kogu elanikkond, kogu töötav elanikkond või suurem osa sellest või mõni elanikkonna rühm).
      1.1.5.   Sotsiaalkaitse tase
      Sotsiaalkaitse taseme all peetakse silmas seda, kas sotsiaalkaitse skeemid pakuvad kaitse põhitaset või täiendavat kaitset.
      1.2.   LAEKUMISED SEOSES SOTSIAALKAITSE SKEEMIDEGA
      1.2.1.   „Sotsiaalmaksed” – kulud, mida tööandjad kannavad oma töötajate või sotsiaalkaitse õigust omavate isikute eest, et kindlustada nende õigus sotsiaaltoetustele.
      1.2.2.   „Üldised riigieelarvelised laekumised” – valitsemissektori kulud mitteosamakselistele skeemidele ning valitsemissektori rahaline toetus muudele riigi sotsiaalkaitse skeemidele.
      1.2.3.   „Siirded muudest skeemidest” – muudest sotsiaalkaitse skeemidest sissenõutavad maksed. Need hõlmavad ka muudest skeemidest ümber suunatud sotsiaalmakseid.
      1.2.4.   „Muud laekumised” – sotsiaalkaitse skeemide mitmesugused jooksvad laekumised.
      1.3.   SOTSIAALKAITSE SKEEMIDE KULUD
      1.3.1.   Eesmärgid
      Sotsiaalkaitse eesmärgi all peetakse silmas põhieesmärki, miks sotsiaalkaitse ette nähakse, olenemata õigus- või haldusnormidest.
      1.3.1.1.   Haigus/meditsiiniline abi
      Sissetuleku säilitamine ja rahaline toetus füüsilise või vaimse haigestumise korral, välja arvatud invaliidsus. Meditsiinilise abi eesmärk on säilitada, taastada või parandada sotsiaalkaitse alla kuuluvate isikute tervist, olenemata haiguse põhjusest.
      1.3.1.2.   Invaliidsus
      Sissetuleku säilitamine ja rahaline või mitterahaline toetus (välja arvatud meditsiiniline abi) juhul, kui füüsilise või vaimse puudega isik ei ole võimeline osalema majandus- ja sotsiaalelus.
      1.3.1.3.   Vanadus
      Sissetuleku säilitamine ja rahaline või mitterahaline (välja arvatud meditsiiniline abi) toetus vanaduse korral.
      1.3.1.4.   Toitjakaotus
      Sissetuleku säilitamine ja rahaline või mitterahaline toetus pereliikme surma korral.
      1.3.1.5.   Pere/lapsed
      Rahaline või mitterahaline toetus (välja arvatud meditsiiniline abi) seoses rasedus-, sünnitus- ja adopteerimise, laste kasvatamise ja pereliikme hooldamise kuludega.
      1.3.1.6.   Töötus
      Sissetuleku säilitamine ja rahaline või mitterahaline toetus töötuse korral.
      1.3.1.7.   Eluase
      Abi eluasemekulude katmiseks.
      1.3.1.8.   Sotsiaalne tõrjutus (mujal liigitamata)
      Rahalised või mitterahalised toetused (välja arvatud meditsiiniline abi), mille eesmärk on eelkõige võidelda sotsiaalse tõrjutuse vastu, kui see ei ole hõlmatud muuga.
      1.3.2.   Sotsiaalkaitse toetused
      1.3.2.1.   Rahaline toetus on sularahas makstav toetus, mille puhul ei nõuta saajalt tõendeid tegelike kulude kohta.
      1.3.2.2.   Mitterahalised toetused on kaupade ja teenuste kujul antavad toetused. Need võidakse anda tagasimaksetena või vahetult.
      1.3.2.3.   Majanduslikust olukorrast sõltuvad sotsiaaltoetused tähendavad sotsiaaltoetusi, mis sõltuvad otseselt või kaudselt toetuse saaja sissetulekust ja/või sellest, kas tema omanduses olev vara jääb alla teatava taseme.
      1.3.3.   „Halduskulud” – kulud skeemi juhtimiseks ja haldamiseks.
      1.3.4.   „Siirded muudesse skeemidesse” – muudesse sotsiaalkaitse skeemidesse tehtavad maksed. Need hõlmavad ka muudesse skeemidesse ümber suunatud sotsiaalmakseid.
      1.3.5   „Muud kulutused” – sotsiaalkaitse skeemide mitmesugused kulutused (omandituluga seotud maksed ja muud kulud).
      2.   PENSIONISAAJATE MOODULI PUHUL KASUTATAVAD MÕISTED
      2.1.   PENSIONISAAJAD
      Iga astme pensioni saajate arv on isikute arv, kes saavad vähemalt ühte järgmist ESSPROSi seitsmesse kategooriasse kuuluvat pensioni:
      
                  —
               
               
                  invaliidsuspension;
               
            
                  —
               
               
                  hüvitis vähenenud töövõime tõttu ennetähtaegselt pensionile jäämise eest;
               
            
                  —
               
               
                  vanaduspension;
               
            
                  —
               
               
                  enneaegne vanaduspension;
               
            
                  —
               
               
                  osaline pension;
               
            
                  —
               
               
                  toitjakaotuspension;
               
            
                  —
               
               
                  hüvitis tööturu olukorra tõttu ennetähtaegselt pensionile jäämise eest.
               
            Rohkem kui ühte pensioni saav isik läheb arvesse vaid üks kord (pensionisaajate arv topeltarvestuseta).
      2.1.1.   „Invaliidsuspension” – korrapärased maksed, mille eesmärk on säilitada või tagada sissetulek ametlikust/tavapärasest pensionieast (nagu on määratud tüüpskeemis) nooremale isikule, kellel on puue, mille tulemusel jääb tema töö- ja toimetulekuvõime õigusaktidega sätestatud miinimumtasemest allapoole.
      2.1.2.   „Hüvitis vähenenud töövõime tõttu ennetähtaegselt pensionile jäämise eest” – korrapärased maksed vanematele töötajatele, kes jäävad vähenenud töövõime tõttu pensionile enne ametlikku/tavapärast pensioniiga (nagu on määratud tüüpskeemis).
      2.1.3.   „Vanaduspension” – korrapärased maksed eesmärgiga i) säilitada pensionisaajale sissetulek pärast tulutoovalt töölt ametlikus/tavapärases vanuses pensionile jäämist või ii) tagada sissetulek eakatele inimestele (välja arvatud piiratud aja jooksul antavad toetused).
      2.1.4.   „Enneaegne vanaduspension” – korrapärased maksed eesmärgiga säilitada sellise pensionisaaja sissetulek, kes jääb pensionile enne ametlikku/tavapärast pensioniiga, nagu on määratud asjaomases skeemis.
      2.1.5.   „Osaline pension” – täieliku vanaduspensioni osa korrapärased maksed vanematele töötajatele, kes jätkavad töötamist vähendatud tööajaga või kelle kutsealasest tegevusest saadav tulu jääb alla kehtestatud piirnormi.
      2.1.6.   „Toitjakaotuspension” – korrapärased maksed isikutele, kelle õigus hüvitisele tuleneb sugulussidemetest surnud isikuga, kes oli pensioniskeemiga hõlmatud (lesed, orvud jne).
      2.1.7.   „Hüvitis tööturu olukorra tõttu ennetähtaegselt pensionile jäämise eest” – korrapärased maksed vanematele töötajatele, kes jäävad pensionile enne ametlikku/tavapärast pensioniiga selliste majanduslike meetmete nagu tööstus- või ettevõtlussektori ümberkorraldamise tulemusel töökoha kaotuse või koondamise tõttu.
      2.2.   AMETLIK/TAVAPÄRANE PENSIONIIGA VANADUSHÜVITISTE PUHUL
      Vanadushüvitiste puhul tähendab ametlik pensioniiga iga, millest alates on võimalik hakata maksma vanadushüvitisi, kui nii on kehtestatud õigusnormides või lepingus. Pensioniiga võib olla liikmesriigiti ja liikmesriikide sees väga erinev, sõltudes tegevusvaldkonnast, ametist, soost vms.
      Kui ametlikku pensioniiga ei ole kehtestatud, tuleb lähtuda tavapärasest pensionieast, s.o pensionisaaja pensioniskeemis osutatud pensionieast.
      3.   KÄSIRAAMAT
      Määruse rakendamiseks kasutatavad üksikasjalikud mõisted on antud ESSPROSi käsiraamatus, mille Euroopa Komisjon koostas koostöös liikmesriikidega.
   
   
      2. LISA
      ÜKSIKASJALIK KLASSIFIKATSIOON
      1.   ESSPROSi PÕHISÜSTEEMIGA HÕLMATUD SKEEMIDE JA KVANTITATIIVSETE ANDMETE (SEALHULGAS LAEKUMISED, KULUD JA TOETUSED EESMÄRKIDE LÕIKES) KLASSIFITSEERIMINE
      1.1.   SKEEMIDE KLASSIFIKATSIOON (Kvalitatiivne teave)
      Kriteerium: otsuste tegemine
      Riiklikud sotsiaalkaitse skeemid
      Mitteriiklikud sotsiaalkaitse skeemid
      Kriteerium: õiguslik siduvus
      Kohustuslikud skeemid
      Vabatahtlikud skeemid
      Kriteerium: maksete kindlaksmääramine
      Sotsiaalmaksetega seotud skeemid
      Sotsiaalmaksetega sidumata skeemid
      Kriteerium: ulatus
      Universaalskeemid
      Üldskeemid
      Eriskeemid
      Kriteerium: sotsiaalkaitse tase
      Põhiskeemid
      Täiendavad skeemid
      1.2.   KVANTITATIIVSETE ANDMETE KLASSIFITSEERIMINE
      Eurostatile esitatavate kohustuslike andmete puhul kasutatavad üksikasjalikud klassifikatsioonid on antud ESSPROSi käsiraamatus, mille Euroopa Komisjon koostas koostöös liikmesriikidega. Üksikasjalikud klassifikatsioonid on liidetud allpool toodud esmatasandi klassifikatsiooniks.
      1.2.1.   Laekumised
      ESSPROSi põhisüsteemis klassifitseeritakse sotsiaalkaitse skeemid liigi ja päritolu järgi. Liik tähistab makse olemust või põhjust, ehk kas tegu on sotsiaalmaksetega, üldiste riigieelarveliste laekumistega, siiretega muudest skeemidest või muude laekumistega.
      1.2.1.1.   Laekumised liikide lõikes
      Laekumised kokku
      Sotsiaalmaksed
      Tööandjate sotsiaalmaksed
      Skeemidega hõlmatud isikute sotsiaalmaksed
      Üldised riigieelarvelised laekumised
      Eriotstarbelised maksed
      Üldised laekumised
      Siirded teistest skeemidest
      Teistest skeemidest ümber suunatud sotsiaalmaksed
      Muud siirded teistest olemasolevatest skeemidest
      Muud laekumised
      Omanditulu
      Muud laekumised
      1.2.1.2.   Laekumised liigitatuna päritolu järgi
      
         Päritolu tähistab institutsioonilist sektorit, millest makse pärineb.
      Sotsiaalkaitse skeemide laekumiste päritolu kirjeldamiseks on aluseks võetud rahvamajanduse arvepidamises kasutatav institutsiooniliste sektorite klassifikatsioon (ESA 95).
      Ettevõtted
      Keskvalitsus
      Osariigi/liidumaa valitsus ja kohalik omavalitsus
      Sotsiaalkindlustusfondid
      Kodumajapidamised
      Kodumajapidamisi teenindavad kasumitaotluseta institutsioonid
      Välismaa
      1.2.2.   Kulud
      Sotsiaalkaitse skeemide kulud klassifitseeritakse liikide järgi, mis väljendavad kulu olemust ja tekke põhjust: sotsiaalhüvitised, halduskulud, siirded teistesse skeemidesse ja muud kulud.
      Sotsiaalkaitse toetused jagatakse majanduslikust olukorrast sõltuvateks ja sõltumatuteks toetusteks. Sotsiaalkaitse toetuste klassifikatsioon annab täpsemaid üksikasju selle kohta, kas tegemist on rahalise (korrapärane või ühekordne makse) või mitterahalise toetusega. Lisaks sellele kasutatakse veelgi üksikasjalikumat klassifikatsiooni, mille puhul on ühikud seotud kas üksnes ühe eesmärgi või piiratud arvu punktis 1.2.3 loetletud eesmärkidega. See põhjalikum klassifikatsioon on määratletud ESSPROSi käsiraamatus.
      
         Kulud kokku
      
      Sotsiaalkaitse toetused
      Isiku majanduslikust olukorrast sõltumatud sotsiaalkaitse toetused
      Isiku majanduslikust olukorrast sõltumatud rahalised toetused
      Isiku majanduslikust olukorrast sõltumatud korrapärased rahalised toetused
      Isiku majanduslikust olukorrast sõltumatud ühekordsed rahalised toetused
      Isiku majanduslikust olukorrast sõltumatud mitterahalised toetused
      Isiku majanduslikust olukorrast sõltuvad sotsiaalkaitse toetused
      Isiku majanduslikust olukorrast sõltuvad rahalised toetused
      Isiku majanduslikust olukorrast sõltuvad korrapärased rahalised toetused
      Isiku majanduslikust olukorrast sõltuvad ühekordsed rahalised toetused
      Isiku majanduslikust olukorrast sõltuvad mitterahalised toetused
      Halduskulud
      Siirded muudesse skeemidesse
      Muudesse skeemidesse ümber suunatud sotsiaalmaksed
      Muud siirded teistesse olemasolevatesse skeemidesse
      Muud kulud
      1.2.3.   Toetused eesmärkide järgi
      Eesmärkide järgi on klassifikatsioon järgmine:
      
                   
               
               
                  Haigus/meditsiiniline abi
               
            
                   
               
               
                  Invaliidsus
               
            
                   
               
               
                  Vanadus
               
            
                   
               
               
                  Toitjakaotus
               
            
                   
               
               
                  Pere/lapsed
               
            
                   
               
               
                  Töötus
               
            
                   
               
               
                  Eluase
               
            
                   
               
               
                  Sotsiaalne tõrjutus (mujal liigitamata)
               
            2.   PENSIONISAAJATE ÜKSIKASJALIK KLASSIFIKATSIOON
      2.1.   ANDMED
      Pensionisaajate koguarv, topeltarvestuseta
      
         
            Pensionisaajate koguarv (invaliidsushüvitised), topeltarvestuseta
         
      
      
         Invaliidsuspensioni saajate koguarv, topeltarvestuseta
      Isikute koguarv (topeltarvestuseta), kes saavad hüvitist vähenenud töövõime tõttu ennetähtaegselt pensionile jäämise eest
      
      
         Isiku majanduslikust olukorrast sõltumatu invaliidsuspensioni saajate koguarv, topeltarvestuseta
      Isikute koguarv (topeltarvestuseta), kes saavad majanduslikust olukorrast sõltumatut hüvitist vähenenud töövõime tõttu ennetähtaegselt pensionile jäämise eest
      
      
         Isiku majanduslikust olukorrast sõltuva invaliidsuspensioni saajate koguarv, topeltarvestuseta
      Isikute koguarv (topeltarvestuseta), kes saavad majanduslikust olukorrast sõltuvat hüvitist vähenenud töövõime tõttu ennetähtaegselt pensionile jäämise eest
      
      Pensionisaajate koguarv (vanadus- ja toitjakaotuspensionid), topeltarvestuseta
      
         
            Pensionisaajate koguarv (vanaduspensionid), topeltarvestuseta
         
      
      
         Vanaduspensioni saajate koguarv, topeltarvestuseta
      
         Enneaegse vanaduspensioni saajate koguarv, topeltarvestuseta
      
         Osalise pensioni saajate koguarv, topeltarvestuseta
      
         Isiku majanduslikust olukorrast sõltumatu vanaduspensioni saajate koguarv, topeltarvestuseta
      
         Isiku majanduslikust olukorrast sõltumatu enneaegse vanaduspensioni saajate koguarv, topeltarvestuseta
      
         Isiku majanduslikust olukorrast sõltumatu osalise pensioni saajate koguarv, topeltarvestuseta
      
         Isiku majanduslikust olukorrast sõltuva vanaduspensioni saajate koguarv, topeltarvestuseta
      
         Isiku majanduslikust olukorrast sõltuva enneaegse vanaduspensioni saajate koguarv, topeltarvestuseta
      
         Isiku majanduslikust olukorrast sõltuva osalise pensioni saajate koguarv, topeltarvestuseta
      
         
            Pensionisaajate koguarv (toitjakaotuspensionid), topeltarvestuseta
         
      
      
         Isiku majanduslikust olukorrast sõltumatu toitjakaotuspensioni saajate koguarv, topeltarvestuseta
      
         Isiku majanduslikust olukorrast sõltuva toitjakaotuspensioni saajate koguarv, topeltarvestuseta
      
         
            Pensionisaajate koguarv (töötushüvitised), topeltarvestuseta
         
      
      Isikute koguarv (topeltarvestuseta), kes saavad majanduslikust olukorrast sõltumatut hüvitist tööturu olukorra tõttu ennetähtaegselt pensionile jäämise eest
      
      Isikute koguarv (topeltarvestuseta), kes saavad majanduslikust olukorrast sõltuvat hüvitist tööturu olukorra tõttu ennetähtaegselt pensionile jäämise eest
      
      2.2.   TÄIENDAV TEAVE
      Ametlik või tavapärane pensioniiga vastavalt isiku soole ja teda hõlmavale skeemile
      Pensioniõiguse tekkimise kuupäev/skeemi arvutusmeetod
   
   
      3. LISA
      ANDMELEVI EESKIRJADE AJAKOHASTAMINE
      1.   ESSPROSI PÕHISÜSTEEMI ANDMELEVI EESKIRJADE AJAKOHASTAMINE
      1.1.   KVANTITATIIVSETE ANDMETE LEVITAMISE EESKIRJADE AJAKOHASTAMINE SKEEMIDE RÜHMITAMISE TEEL
      1.1.1.   Skeemide rühmitamine kriteeriumide järgi
      Teatavatel kasutajatel lubatakse avaldada andmeid skeemide rühmadena, kooskõlas 1. lisa punktis 1.1 määratletud ESSPROSi skeemide klassifitseerimise kriteeriumidega („Skeemide rühmitamine”).
      1.1.2.   Andmed skeemide lõikes
      Teatavatel kasutajatel lubatakse avaldada andmeid skeemide lõikes või skeemide rühmadena riikide suhtes, kes ei ole konfidentsiaalsuse tõttu andnud selget nõusolekut tervikandmete levitamiseks. Skeemide rühmad peavad olema kooskõlas iga asjaomase liikmesriigi andmelevi eeskirjadega.
      1.2.   SKEEMIPÕHISEID JA ÜKSIKASJALIKKE TOETUSI KÄSITLEVATE KVALITATIIVSETE ANDMETE LEVITAMISE EESKIRJADE AJAKOHASTAMINE
      Skeemipõhiseid ja üksikasjalikke toetusi käsitlevat kvalitatiivset teavet lubatakse avaldada Eurostatil.
      2.   PENSIONISAAJATE ANDMETE LEVITAMISE EESKIRJADE AJAKOHASTAMINE
      2.1.   KATEGOORIATE KOONDANDMED VASTAVALT ESSPROSI PENSIONISAAJATE KLASSIFIKATSIOONILE
      Teatavatel kasutajatel lubatakse avaldada andmeid seitsme pensionikategooria kohta ja kategooriate koondandmeid kooskõlas 2. lisa punktis 2 esitatud ESSPROSi pensionisaajate klassifikatsiooniga (pensionisaajate üksikasjalik klassifikatsioon).
      Teatavatel kasutajatel lubatakse ka avaldada pensionisaajate andmeid majanduslikust olukorrast sõltuvate ja sõltumatute hüvitiste lõikes kooskõlas 2. lisa punktis 2 esitatud ESSPROSi pensionisaajate klassifikatsiooniga (üksikasjalik pensionisaajate klassifikatsioon).
      2.2.   ANDMED SKEEMIDE LÕIKES
      Teatavatel kasutajatel lubatakse avaldada andmeid skeemide lõikes või skeemide rühmadena riikide suhtes, kes ei ole konfidentsiaalsuse tõttu andnud selget nõusolekut tervikandmete levitamiseks. Skeemide rühmad peavad olema kooskõlas iga asjaomase liikmesriigi andmelevi eeskirjadega.